આ અંગે ભુજ સ્વામિનારાયણ મંદિરનાં કોઠારી સ્વામી દેવપ્રકાશદાસજી અને શુકદેવસ્વામીએ માહિતી આપતા જણાવ્યું હતું કે, દુષ્કાળ અને અછતનાં કપરા સમયમાં મુખ્યમંત્રી વિજય રૃપાણીએ સંવેદનશીલતા દર્શાવીને કચ્છનાં પશુધનને મોતનાં મુખમાંથી બચાવવા ઢોરવાડા વહેલાસર શરૃ કરાવ્યા, તેમજ ઢોરવાડા અને પાંજરાપોળ ગૌશાળાઓને ઉદાર હાથે સબસિડી આપી, જિલ્લા બહારથી પુષ્કળ પ્રમાણમાં ઘાસચારો ઉપલબ્ધ કરાવવાની કામગીરીની નોંધ લેવામાં આવી છે.